Рәил Ғ.Кузеев , Т.М.Ғарипов һ.б. тарафынан башҡорт тамғаларын ( 3 меңдән ашыу вариант йыйылған ) , таш плиталарҙағы эпитафиялар һ.б. эпиграфик ҡомартҡыларҙы ( ҡара : Эпиграфика ) өйрәнеү буйынса экспедициялар ойошторола . 1978 й . 14 б. ҡараған ғәрәп яҙмалы таш плитала ( Саҡмағош районы Иҫке Ҡалмаш а. янында ) , 1981 й. таштарҙа , ҡаяларҙа ( Әлшәй районы Ташлы а. янында ) 7 — 8 бб. рун текстары ( ҡара : Боронғо төрки рун яҙмалары ) табыла .